100 VI L JA FORELDRAR STUÐNING Í FORELDRAHLUTVERK INU ? e.t.v. óvissir um hvernig þeir eigi að koma fram við þau til að þeim líði sem best og farnist vel í lífinu . Velta má fyrir sér hvort foreldrar séu ragir við að leita ráða og leiða í uppeldismálum og hvort þeir séu meðvitaðir um rétt sinn til utanaðkomandi stuðn - ings eða aðstoðar í hlutverki sínu , en eins og fram kemur hér að framan ber skóla og samfélagi að styðja þá í foreldrahlutverkinu . Einnig er óvíst að skólarnir og aðrar sam - félagslegar stofnanir styðji foreldrana í foreldrahlutverkinu eins og þeim er ætlað . Í þessari grein verður fjallað um rannsókn sem gerð var meðal foreldra í einu skóla - hverfi á Akureyri vorið 2003 , þar sem m.a. voru könnuð viðhorf foreldra til uppeld - ismála , aðstaða til uppeldis á Akureyri og í tilteknu skólahverfi og hugsanleg þörf fyrir utanaðkomandi aðstoð í foreldrahlutverkinu . Tilgangur rannsóknarinnar var að átta sig á þörfum og óskum foreldra til að geta betur komið til móts við þá og veitt þeim þann stuðning og fræðslu í foreldrahlutverkinu sem þeir eiga rétt á . 1 Ekki er vitað til að sambærileg könnun hafi áður verið gerð á Íslandi . Hér verður gerð grein fyrir hluta af niðurstöðum könnunarinnar og leitað svara við rannsóknarspurningunum : Vilja foreldrar stuðning í foreldrahlutverkinu ? Ef svo er , þá í hverju og með hvaða hætti ? Með stuðningi er bæði átt við beina fræðslu um upp - eldismál en einnig t.d. það að skapa vettvang fyrir foreldra til að byggja upp mikilvæg tengsl við aðra foreldra , skapa jafnvægi í samskiptum heimila og skóla og auðvelda foreldrum að leita eftir umræðu og ráðgjöf hjá fagaðilum í samfélaginu án mikillar fyrirhafnar . Kannað var hvort þættir eins og líðan barna og gengi þeirra í samskiptum við önnur börn og álit foreldra á eigin færni í uppeldismálum hefði áhrif á afstöðu þeirra til þátta sem rannsóknarspurningarnar tóku til . Skoðað var hvort foreldrar sem t.d. töldu sig vel í stakk búna til að ala upp barn og studdu vel við félagslegan þroska barnsins óskuðu síður eða frekar eftir stuðningi í foreldrahlutverkinu en hinir . Þess er vænst að vitneskjan um vilja foreldra leiði til markvissara forvarnarstarfs af hálfu opinberra aðila . Þannig mætti hugsanlega vinna gegn agaleysi og andfélagslegri hegðun og stuðla að bættum samskiptum og jákvæðri sjálfsmynd barna . AÐFERÐ Valið var eitt skólahverfi á Akureyri . Í hverfinu bjuggu 1. desember 2003 um 2800 manns ( Hagstofa Íslands , 2005 ) . Hverfið var talið geta gefið góða heildarsýn á mis - munandi þarfir og óskir foreldra og forráðamanna . Það er gróið en er þó enn í vexti og þar býr fólk af mismunandi þjóðfélagsstigum . Þar eru þrír leikskólar og einn grunn - skóli , samtals með um 680 börnum , um 450 í grunnskólanum og um 230 í leikskól - unum . 1 Rannsóknin var unnin til fullnaðar M.Ed. gráðu í menntunarfræðum við Háskólann á Akureyri 2005 . Hún er hluti af forvarnarverkefninu ? Barnið í brennidepli ? sem unnið hefur verið að í einu skólahverfi á Akureyri .